[{"text_idx": "#000001", "text": "Mae gwaith adnewyddu to\u0302 17eg ganrif ar adeilad y Sosban yn Nolgellau wedi cipio gwobr genedlaethol am ei rhinweddau traddodiadol prin gan ddefnyddio Llechi Cymru."}, {"text_idx": "#000003", "text": "Roedd y gwaith a barhaodd am 10 wythnos ar adeilad gradd II rhestredig Caffi\u2019r Sosban yng nghanol tref Dolgellau yn cynnwys gwaith oedd unwaith yn draddodiadol i\u2019r ardal ond sydd bellach yn brin iawn i\u2019w weld."}, {"text_idx": "#000004", "text": "Defnyddiwyd llechi glaslwyd Cwt y Bugail Llechi Cymru ar hap er mwyn dyblygu patrwm y to\u0302 gwreiddiol, oedd wedi ei beintio a bitwmen wedi ceisiadau aflwyddianus blaenorol i\u2019w atgyweirio."}, {"text_idx": "#000005", "text": "Roedd y gwaith adfer yn rhan o Brosiect Treftadaeth Treflun Dolgellau ariannir gan Awdurdod Parc Cenedlaethol Eryri, Cronfa Treftadaeth y Loteri Genedlaethol a Cadw, oedd wedi adnabod yr adeilad fel un o dri adeilad yn y dref oedd wedi ei blaenoriaethu i gael eu hatgyweirio."}, {"text_idx": "#000010", "text": "\u201cRoedd llechi ar hap Cwt y Bugail yn berffaith ar gyfer y gwaith. Roedd ansawdd y llechi yn rhoi hyder i\u2019r gweithwyr eu bod yn defnyddio\u2019r cynnyrch gorau ac yn darparu\u2019r cleient gyda to sydd a gwydnwch heb ei ail.\u201d"}, {"text_idx": "#000013", "text": "Yn ogystal a\u2019r to\u0302, adnewyddwyd gweddill yr adeilad gan gynnwys ail bwyntio gyda mortar calch, atgyweirio\u2019r ffenestri, gosod landeri haearn a chyflwyno arwyddion cydweddol o gwmpas perimedr yr adeilad."}]